**APSTIPRINU**

Alūksnes novada domes

priekšsēdētājs A.DUKULIS

\_\_\_\_\_\_\_\_\_\_\_\_\_\_\_\_\_\_\_\_\_\_

Alūksnē, \_\_\_\_\_\_\_.2019.

**NEKUSTAMĀ ĪPAŠUMA – DZĪVOJAMĀS ĒKAS UN PALĪGCELTNES –**

**PILS IELĀ 52, ALŪKSNĒ, ALŪKSNES NOVADĀ**

**IZSOLES NOTEIKUMI**

1. **Vispārīgie jautājumi**

1.1. Izsoles noteikumi nosaka kārtību, kādā organizējama un rīkojama Alūksnes novada pašvaldības nekustamā īpašuma – dzīvojamās ēkas un palīgceltnes – Pils ielā 52, Alūksnē, Alūksnes novadā (turpmāk – objekts) izsole, atbilstoši Publiskas personas mantas atsavināšanas likumam un Ministru kabineta 01.02.2011. noteikumiem Nr.109 “Kārtība, kādā atsavināma publiskas personas manta”.

1.2. Izsoli organizē Īpašumu atsavināšanas komisija (turpmāk – komisija), pamatojoties uz Alūksnes novada domes 25.04.2019. lēmuma Nr.96 „Par Alūksnes novada pašvaldības nekustamā īpašuma Pils ielā 52, Alūksnē, Alūksnes novadā atsavināšanu” 3. punktu.

**2. Objekta raksturojums**

|  |  |  |
| --- | --- | --- |
| 2.1. | Objekta adrese | Pils iela 52, Alūksne, Alūksnes novads, īpašuma kadastra Nr. 3601 521 3110. |
| 2.2. | Objekta sastāvs | Dzīvojamā ēka 418,20m2 platībā un palīgceltne |
| 2.3. | Nekustamā īpašuma tiesību nostiprināšana zemesgrāmatā | Lēmuma datums: 01.02.2001.  žurnāls Nr. 61 |
| 2.4. | Ziņas par personām, kuras nomā vai lieto objektu vai tā daļu, un šo nomas vai citu līgumu termiņiem | 2.4.1. 16.02.2009. dzīvojamās telpas īres līgums ar fizisku personu (uz nenoteiktu laiku);  2.4.2. 16.02.2009. dzīvojamās telpas īres līgums ar fizisku personu (uz nenoteiktu laiku);  2.4.3. 16.02.2009. dzīvojamās telpas īres līgums ar fizisku personu (uz nenoteiktu laiku). |
| 2.5. | Iesniegti prasījumi attiecībā uzobjektu | Nav. |
| 2.6. | Objekta nosacītā cena | 23 183 EUR (divdesmit trīs tūkstoši viens simts astoņdesmit trīs *euro*) |
| 2.7. | Pirmpirkuma tiesības | Pirmpirkuma tiesības uz objektu ir nekustamā īpašuma - zemes vienības Pils ielā 52, Alūksnē, kadastra Nr. 3601 021 3106 kopīpašniekiem. |
| 2.8. | Lietu tiesības, kas apgrūtina objektu | nav |
| 2.10. | Īpašie nosacījumi | 2.10.1. Ēka Pils ielā 52, Alūksnē, Alūksnes novadā atrodas valsts nozīmes pilsētbūvniecības pieminekļa – Alūksnes pilsētas vēsturiskais centrs (valsts aizsardzības Nr. 7424) aizsargjoslas teritorijā un uz to attiecas likums “Par kultūras pieminekļu aizsardzību” un Ministru kabineta 26.08.2003. noteikumi Nr. 474 “Noteikumi par kultūras pieminekļu uzskaiti, aizsardzību, izmantošanu, restaurāciju un vidi degradējoša objekta statusa piešķiršanu”;  2.10.2. Alūksnes novada pašvaldībai ir atpakaļpirkuma tiesības gadījumā, ja būvju Pils ielā 52, Alūksnē pircējs 24 (divdesmit četru) mēnešu laikā nenodrošina vai nav veicis darbības, lai ēka atbilstu Alūksnes novada domes 28.09.2017. saistošo noteikumu Nr. 19/2017 “Alūksnes novada teritorijas, ēku/būvju un apstādījumu kopšanas un uzturēšanas saistošie noteikumi” 10. punkta prasībām. |
|  |  |  |

1. **Izsoles veids, maksājumi un samaksas kārtība**

|  |  |  |
| --- | --- | --- |
| 3.1. | Izsoles veids | Atklāta mutiska izsole ar augšupejošu soli. |
| 3.2. | Maksāšanas līdzekļi | EUR |
| 3.3. | **Izsoles sākumcena** | **23 183 EUR (divdesmit trīs tūkstoši viens simts astoņdesmit trīs *euro*)** |
| 3.4. | Izsoles solis | 300 EUR (trīs simti *euro*) |
| 3.5. | Izsoles nodrošinājuma apmērs | 2318 EUR (divi tūkstoši trīs simti astoņpadsmit *euro*) |
| 3.6. | Izsoles reģistrācijas maksa | 30 EUR (trīsdesmit *euro)* |
| 3.7. | Samaksas termiņi | * + 1. Nodrošinājums un reģistrācijas maksa līdz 11.10.2019.   3.7.2. Nosolītā summa (atrēķinot iemaksāto nodrošinājumu) jāsamaksā 2 nedēļu laikā no izsoles dienas. |
| 3.8. | Samaksas kārtība | Maksājumi jāieskaita šādā kārtībā:  **Nodrošinājums** jāieskaita Alūksnes novada pašvaldības, nodokļu maksātāja reģistrācijas kods 90000018622,  kontā: LV82 UNLA0050004220718,  AS “SEB BANKA”, kods UNLALV2X, norādot iemaksas mērķi.  **Reģistrācijas maksa** jāieskaita vienā no Alūksnes novada pašvaldības, nodokļu maksātāja reģistrācijas kods 90000018622, kontiem norādot iemaksas mērķi:   * LV58UNLA0025004130335, A/S “SEB banka”, kods UNLALV2X, * LV85HABA0551029886709, A/S “Swedbank”, kods HABALV22 * LV33LPNS0004302863959, VAS “Latvijas Pasts”, kods LPNSLV21 |

1. **Izsoles priekšnoteikumi**
   1. Ja Publiskas personas mantas atsavināšanas likuma 14.panta otrās daļas noteiktajā kārtībā tiek saņemts viens pieteikums no pirmpirkuma tiesīgās personas par pirmpirkuma izmantošanu un nekustamā īpašuma pirkšanu, izsoli nerīko un ar šo personu slēdz pirkuma līgumu par nosacīto cenu, t.i. 23 183 EUR (divdesmit trīs tūkstoši viens simts astoņdesmit trīs *euro*). Ja Publiskas personas mantas atsavināšanas likuma 14.panta trešās daļas noteiktajā kārtībā pieteikumu iesniegušas vairākas pirmpirkuma tiesīgās personas, tiek rīkota izsole starp šīm personām. Ja pirmpirkuma pieteikums netiek saņemts, tiek rīkota izsole šajos noteikumos noteiktajā kārtībā.
   2. Par izsoles dalībnieku var kļūt jebkura fiziska vai juridiska persona, arī personālsabiedrība, kura, saskaņā ar spēkā esošiem normatīviem aktiem, var iegūt objektu īpašumā un ir izpildījusi šajos noteikumos noteiktos priekšnoteikumus.
   3. Izsoles dalībnieki pirms izsoles, līdz 11.10.2019., iesniedz nodrošinājumu un samaksā reģistrācijas maksu noteiktajā apmērā. Nodrošinājums un reģistrācijas maksa uzskatāmi par iesniegtiem, ja attiecīgā naudas summa ir ieskaitīta vienā no šo noteikumu 3.8.punktā norādītajiem bankas kontiem.
   4. Juridiskā persona, arī personālsabiedrība, reģistrējoties iesniedz komisijai iesniegumu un attiecīgās institūcijas lēmumu par objekta iegādi, tai jāiesniedz dokumenti par to, ka tā ir samaksājusi likumā paredzētos nodokļus, nodevas un valsts obligātās apdrošināšanas maksājumus, kā arī tā nedrīkst būt parādā Alūksnes novada pašvaldībai.
   5. Fiziskā persona reģistrējoties iesniedz rakstveida pieteikumu, uzrāda personu apliecinošu dokumentu, tā nedrīkst būt parādā Alūksnes novada pašvaldībai (t.sk. nodokļu maksājumi un citas saistības).
   6. Ja persona ir izpildījusi šos priekšnoteikumus, tā tiek reģistrēta izsoles dalībnieku reģistrācijas lapā un tai izsniedz reģistrācijas apliecību.
   7. Izsoles dalībnieku reģistrācija notiek katru darba dienu Alūksnes novada pašvaldības Kancelejā Brūža ielā 7, Alūksnē, Alūksnes novadā no pulksten 9.00 līdz 11.00 un no pulksten 14.00 līdz 16.00, līdz 11.10.2019. pulksten 16.00.
   8. Ar objektu var iepazīties iepriekš sazinoties pa tālruni 28659051.
2. **Izsoles process**

5.1. Izsolē var piedalīties, ja izsoles pretendents ir reģistrējies un ir izpildīti izsoles priekšnoteikumi.

5.2. Izsole notiek 15.10.2019. pulksten 14.00, Brūža ielā 7, Alūksnē, Alūksnes novadā, Mazajā zālē.

5.3. Izsoli vada Īpašumu atsavināšanas komisijas priekšsēdētājs.

5.4. Izsoles dalībnieks vai tā pilnvarota persona izsoles telpā uzrāda reģistrācijas apliecību un personu apliecinošu dokumentu, pēc kā paraksta izsoles noteikumus. Dalībniekam izsniedz dalībnieka numuru, kas atbilst izsoles dalībnieku sarakstā uzrādītajam kārtas numuram.

5.5. Ja izsoles dalībnieks vai tā pilnvarotā persona izsoles telpā nevar uzrādīt reģistrācijas apliecību vai personu apliecinošu dokumentu, tiek uzskatīts, ka izsoles dalībnieks uz izsoli nav ieradies.

5.6. Pirms izsoles sākuma izsoles vadītājs pārliecinās par sarakstā iekļauto personu ierašanos. Ja izsoles vadītājs konstatē, ka kāds no izsoles dalībniekiem nav ieradies, tad tiek uzskatīts, ka šis izsoles dalībnieks nepiedalās izsolē un tam neatmaksā drošības naudu.

5.7. Izsoles dalībnieku sarakstā ieraksta solītāja vārdu un uzvārdu un tā pēdējo nosolīto cenu.

5.8. Izsoles vadītājs atklāj izsoli, raksturo objektu, paziņo izsoles sākuma cenu un izsoles soli.

5.9. Solītāji solīšanas procesā paceļ savu dalībnieka numuru. Solīšana notiek tikai pa vienam izsoles solim.

5.10. Izsoles vadītājs atkārto solītāja dalībnieka numuru un piedāvāto cenu. Ja neviens no solītājiem augstāku cenu nepiedāvā, izsoles vadītājs trīs reizes atkārto pēdējo piedāvāto augstāko cenu un fiksē to ar āmura piesitienu. Šis āmura piesitiens noslēdz objekta pārdošanu.

5.11. Katrs solītājs apstiprina ar parakstu izsoles dalībnieku sarakstā savu pēdējo solīto cenu. Ja to neizdara, viņu svītro no izsoles dalībnieku saraksta un neatmaksā nodrošinājumu.

5.12. Piedāvātā augstākā summa jāsamaksā 3.7.2. punktā noteiktajā kārtībā.

5.13. Izsoles rīkotājs apstiprina izsoles protokolu izsoles dienā.

5.14. Alūksnes novada domes priekšsēdētājs apstiprina izsoles rezultātus 30 dienu laikā pēc 3.7.2.punktā minētās samaksas veikšanas.

5.15. Objekta nosolītājs, septiņu dienu laikā pēc izsoles rezultātu apstiprināšanas, paraksta pirkuma līgumu.

5.16. Izsoles dalībniekiem ir tiesības iesniegt sūdzību Alūksnes novada domei par komisijas veiktajām darbībām 5 (piecu) dienu laikā no izsoles dienas. Ja komisijas lēmums tiek pārsūdzēts, attiecīgi pagarinās izsoles noteikumos noteiktie termiņi.

Īpašumu atsavināšanas komisijas

priekšsēdētāja V.AVOTA